फोर स्ट्रोक इंजन
इंजन की विविध संधियों (joints) को, जहाँ एक पुरजा दूसरे पर घूमता या चलता रहता है, बराबर तेल से तर रखना नितांत आवश्यक है। इसीलिये सर्वत्र स्नेहक तेल (lubricating oil) पहुँचाने का प्रबंध रहता है। मोटरकारों में इंजन का निचला हिस्सा बहुधा थाल के रूप में होता है जिसमें तेल डाल दिया जाता है। प्रत्येक चक्कर में क्रैंक तेल में डूब जाता है और छींटे उड़ाकर सिलिंडर को भी तेल से तर कर देता है। अन्य स्थानों में तेल पहुँचाने के लिए पंप लगा रहता है।
नोदक (पदार्थ)
नोदक (प्रोपेलेण्ट / propellant) वे रासायनिक पदार्थ हैं जो ऊर्जा या दाबित गैस पैदा करने के लिये प्रयुक्त होते हैं। नोदक से प्राप्त ऊर्जा या दाबित गैस का उपयोग किसी यान, प्रक्षेप्य, या अन्य वस्तु को आगे बढाने में होता है। पेट्रोल, जेट ईंधन, रॉकेट ईंधन और ऑक्सीकारक आदि सामान्य नोदक हैं। नोदकों के जलाने से अथवा इनका विघटन करने से नोदक गैस पैदा होती है। कुछ अन्य नोदक द्रव होते हैं जिनको तेजी से वाष्पीकृत करने से नोदन प्राप्त होता है।